č. 182/2023-210/1097

**PROPOZÍCIE**

# Mládež spieva 2024

**52. ročník**

**celoštátnej postupovej súťaže a prehliadky detských a mládežníckych speváckych zborov**

**Krajské kolo súťaže sa v Prešovskom kraji uskutoční 26.3.2024 o 10.00 h**

**v MsDK vo Vranove nad Topľou**

Národné osvetové centrum | Námestie SNP 12 | 812 34 Bratislava | IČO: 00164615 | www.nocka.sk

## 1. VŠEOBECNÁ CHARAKTERISTIKA

### 1.1. Charakteristika súťaže

1.1.1. Celoštátna postupová súťaž a prehliadka detských a mládežníckych speváckych zborov Mládež spieva je vrcholným podujatím tohto druhu na Slovensku.

1.1.2. Súťaž je určená deťom a mládeži.

1.1.3. Súťaž nie je tematicky zameraná ani vymedzená.

1.1.4. Súťaž sa koná **každý druhý rok**.

### 1.2. Ciele súťaže

1.2.1. **Hlavným cieľom súťaže** je nadobúdanie vedomostí, rozvíjanie zručností a umelecko-odborný rast kolektívov a jednotlivcov prostredníctvom poznávania, realizácie a prezentácie umeleckej tvorby v oblasti zborového spevu.

1.2.2. Ďalšími cieľmi sú:

1.2.2.1. prezentovať a konfrontovať umeleckú úroveň a výsledky činnosti talentovaných hudobníkov v oblasti zborového spevu na Slovensku;

1.2.2.2. umožniť detským a mládežníckym speváckym zborom vystupovať pred odborníkmi i širokou verejnosťou;

1.2.2.3. vytvárať detským a mládežníckym speváckym zborom priestor, kde sa učia svojím spevom vnímať krásu hudby, pestovať a uchovávať si spevnosť, ktorá zároveň vytvára predpoklady na rozšírenie poslucháčskej bázy vážnej hudby a v konečnom dôsledku orientuje mladých spevákov na vyššie kultúrne a duchovné hodnoty;

1.2.2.4. upevňovať v mladých ľuďoch pocit spolupatričnosti;

1.2.2.5. aktivizovať a motivovať mladých ľudí v snahe zdokonaľovať sa, prekonávať prekážky a klásť si náročnejšie ciele;

1.2.2.6. usmerniť účastníkov a posúdiť ich hudobnú, interpretačnú a umeleckú úroveň speváckeho výkonu;

1.2.2.7. vytvárať priestor pre pedagógov hudobnej výchovy a zbormajstrov zborových telies na napĺňanie vlastných pedagogicko-umeleckých cieľov;

1.2.2.8. pozdvihnúť a odborne usmerniť túto oblasť záujmovej umeleckej činnosti, ktorá si vyžaduje systematickú prácu s hudobne talentovanými interpretmi v jednotlivých regiónoch Slovenska.

### 1.3. Riadenie súťaže

1.3.1. Vyhlasovateľom, odborným garantom a hlavným finančným partnerom je Národné osvetové centrum z poverenia Ministerstva kultúry SR a Ministerstva školstva, vedy, výskumu a športu SR.

1.3.2. Organizátormi sú regionálne a krajské osvetové a kultúrne strediská, mestské kultúrne strediská a ďalšie kultúrne subjekty.

## 2. ŠTRUKTÚRA SÚŤAŽE

### 2.1. Kolá súťaže

2.1.1. Súťaž má postupový charakter a je **trojstupňová**:

2.1.1.1. regionálne súťaže a prehliadky;

2.1.1.2. krajské súťaže a prehliadky;

2.1.1.3. celoštátna súťaž a prehliadka.

2.1.2. Základným stupňom súťaže je regionálne kolo.**[[1]](#footnote-1)** Víťazi regionálnych kôl postupujú do krajského kola a víťazi krajských kôl postupujú do celoštátneho kola, pričom o konečnom výbere kolektívov do celoštátneho kola rozhoduje programová rada.

2.1.3. Súťaž na všetkých stupňoch pozostáva zo súťažných vystúpení, interného hodnotenia poroty, odborného seminára a môže byť obohatená o tvorivé dielne alebo iné aktivity.

2.1.4. Odborný rozborový seminár ako **najdôležitejšia súčasť** každého stupňa súťaže je adresný, dôsledný a opiera sa o kritériá hodnotenia uvedené v propozíciách. Realizuje sa stretnutím odbornej poroty a účastníkov, na ktorom porota urobí dôkladnú analýzu jednotlivých súťažných vystúpení.

2.1.5. Termíny na ukončenie regionálnych, krajských kôl a termín celoštátnej súťaže sú uvedené v samostatnom dokumente zverejnenom na stránke Národného osvetového centra.

### 2.2. Súťažné kategórie

**I. kategória: detské spevácke zbory:**

1. **Veková skupina A:**
	1. v čase prihlasovania do súťaže môžu členovia súťažiacich speváckych zboroch dosiahnuť vek **maximálne 12 rokov** (povolených je 20% účastníkov do veku maximálne 14 rokov);
2. **Veková skupina B:**
	1. v čase prihlasovanie do súťaže môžu členovia súťažiacich speváckych zborov dosiahnuť vek **maximálne 15 rokov** (povolených je 20% účastníkov do veku maximálne 17 rokov); **II. kategória: mládežnícke spevácke zbory:**

a. v čase prihlasovania do súťaže môžu členovia súťažiacich speváckych zborov dosiahnuť vek **maximálne 20 rokov** (povolených je 20% účastníkov do veku maximálne 25 rokov).

## 3. PODMIENKY PRE SÚŤAŽIACICH

### 3.1. Prihlasovanie

3.1.1. Na súťaži sa môžu zúčastniť všetky detské a mládežnícke spevácke zbory pôsobiace na území Slovenskej republiky.

3.1.2. Do základného kola súťaže sa kolektívy prihlasujú **podľa miesta svojho sídla alebo pôsobenia**. Ak sa v mieste sídla/pôsobenia neuskutoční základné kolo, je možné sa prihlásiť do základného kola vo vedľajšom regióne/kraji, ak s tým budú súhlasiť organizátori.

3.1.3. Do základného kola súťaže sa **prihlásite** vyplnením elektronického formulára na stránke Národného osvetového centra: [http://www.nocka.sk/chcemsaprihlasit.](http://www.nocka.sk/chcemsaprihlasit)

### 3.2. Súťažné podmienky

3.2.1. Maximálny možný počet spevákov v zbore je stanovený na **50 spevákov**.

3.2.2. Minutáž vystúpenia je **10 – 14 minút** súťažného repertoáru.

3.2.3. Kolektív prechádza všetkými stupňami súťaže s tým istým súťažným vystúpením, ktoré uvedie v základnom stupni súťaže. Medzi stupňami súťaže môže kolektív v súťažnom vystúpení robiť úpravy na základe odporúčaní odbornej poroty

3.2.4. V prípade postupu do celoštátneho kola je povinnosť kolektívov vopred nacvičiť skladby, ktoré odznejú na slávnostnom záverečnom koncerte (tieto skladby nie sú povinnou súčasťou súťažných vystúpení). Zoznam skladieb bude dodaný postupujúcim zborom.

3.2.5. Mládežnícky zbor musí do súťažného vystúpenia zaradiť aj **polyfónnu skladbu** a pre obidva typy zborov je dramaturgickou podmienkou zaradenie skladby slovenského autora do súťažného vystúpenia.

## 4. POŽIADAVKY NA ORGANIZÁTOROV

### 4.1. Regionálne a krajské súťaže a prehliadky

4.1.1. Uskutočniť v termíne uvedenom v samostatnom dokumente zverejnenom na stránke Národného osvetového centra.

4.1.2. V prípade, že sa do daného kola[[2]](#footnote-2) prihlási/postúpi menej ako 3 súťažné vystúpenia, Národné osvetové centrum odporúča dané kolo **nerealizovať[[3]](#footnote-3), prípadne spojiť dve susedné kolá**.

4.1.3. Informácie o termíne a konaní daného kola je potrebné zadať do systému prihlasovania Národného osvetového centra čo najskôr po vyhlásení celoštátnej súťaže.

4.1.4. Po zadaní jednotlivých kôl súťaže do systému prihlasovania je možné **požiadať o finančné prostriedky** na ich realizáciu. Pravidlá, procesy a spôsob financovania súťaží upravujú samostatné dokumenty vydané Národným osvetovým centrom.

4.1.5. Po skončení konkrétneho kola označí organizátor postupujúce kolektívy do vyššieho kola súťaže priamo v systéme prihlasovania.

4.1.6. **Protokol o udelení cien a výsledkov** je potrebné vyplniť v systéme prihlasovania **najneskôr do 7 dní** po ukončení súťaže.

4.1.7. **Hodnotiacu správu** predsedu poroty treba zaslať **najneskôr do 7 dní** po ukončení súťaže zodpovednému pracovníkovi Národného osvetového centra.

4.1.8. Pri tvorbe propagačných materiálov **uvádza** organizátor daného kola súťaže **Národné osvetové centrum** **výlučne v súlade** s dokumentom Povinnosti organizátorov pri propagácii jednotlivých kôl súťaží.

4.1.9. Na propagačných materiáloch je nevyhnutné **uviesť** **hlavný názov** postupovej súťaže „Mládež spieva“ a taktiež **podnázov** „52. ročník celoštátnej postupovej súťaže a prehliadky detských a mládežníckych speváckych zborov“.

4.1.10. Zabezpečiť pre členov odbornej poroty možnosť dôkladnej prípravy na hodnotiacu prácu – **kompletný zoznam súťažných kolektívov s kópiou nôt** k súťažným skladbám.

### 4.2. Krajské súťaže a prehliadky

4.2.1. Organizátor krajskej prehliadky zabezpečí **audiovizuálnu alebo vizuálnu dokumentáciu** podujatia a dodá ju do Národného osvetového centra najneskôr **1 mesiac** pred termínom konania celoštátneho kola súťaže.6

### 4.3. Celoštátna súťaž a prehliadka

4.3.1. Organizátorom je Regionálne kultúrne centrum v Prievidzi.

4.3.2. Národné osvetové centrum ako odborný garant tvorí dramaturgickú koncepciu a je zodpovedné za obsahovú stránku celoštátneho podujatia.

4.3.3. Pri tvorbe propagačných materiálov **spolupracuje** organizátor celoštátneho kola súťaže so zodpovedným pracovníkom Národného osvetového centra, **uvádza Národné osvetové centrum výlučne v súlade** s dokumentom Povinnosti organizátorov pri propagácii jednotlivých kôl súťaží.

4.3.4. Celoštátne kolo súťaže môže upraviť komunikáciu na propagačných materiáloch zjednodušením podnázvu súťaže a nazývať podujatie festivalom.

## 5. HODNOTENIE SÚŤAŽE

### 5.1. Poroty

5.1.1. Na objektívne hodnotenie súťažných vystúpení sa zostavujú odborné poroty z aktívnych odborníkov zborového hudobného umenia.

5.1.2. Poroty môžu mať **3 až 5 členov**, pričom odporúčaný počet porotcov je kvôli hlasovaniu nepárny.

5.1.3. Organizátori na všetkých stupňoch súťaže sú povinní **obmieňať členov poroty po troch ročníkoch**, aby v tom istom kole nebola tá istá porota viac ako trikrát po sebe.

5.1.4. Vymenovanie porotcov

5.1.4.1. **Regionálne a krajské poroty** navrhujú organizátori jednotlivých kôl súťaží, ich zloženie konzultujú s odbornými pracovníkmi Národného osvetového centra. Zloženie týchto porôt podlieha písomnému e-mailovému schváleniu odbornými pracovníkmi NOC. Následne poroty vymenujú riaditelia osvetových stredísk, ktoré organizujú regionálne a krajské kolá súťaže. Organizátorom odporúčame vyberať porotcov zo zoznamu porotcov, ktorý tvorí prílohu týchto propozícií.

5.1.4.2. Programovú radu a celoštátnu porotu **vymenuje generálny riaditeľ Národného osvetového centra**. Programová rada sa skladá spravidla z vybraných členov krajských a celoštátnych porôt a odborných pracovníkov Národného osvetového centra.

5.1.5. Člen odbornej poroty na každom stupni súťaže **nesmie byť v konflikte záujmov**, t. j.

v porote nemá pôsobiť porotca, ktorý súťažiacich **pripravoval**,ktorý **priamo spolupracuje** so súťažiacimi alebo je so súťažiacimi v **blízkom príbuzenskom vzťahu[[4]](#footnote-4)**.

5.1.6. Člen odbornej poroty na každom stupni súťaže musí mať na túto funkciu **osobnostné predpoklady a ľudský prístup, pričom**

5.1.6.1. hodnotí nezávisle a v súlade s kritériami hodnotenia;

5.1.6.2. dodržiava hranice korektného pracovného vzťahu, ku všetkým účastníkom a zložkám, ktoré sa podieľajú na koordinácii, príprave a realizácii podujatia pristupuje s rešpektom;

5.1.6.3. správa sa dôstojne, eticky a profesionálne;

5.1.6.4. dodržiava zásady rovnakého zaobchádzania a nediskriminuje z dôvodu pohlavia, náboženského vyznania alebo viery, rasy, príslušnosti k národnosti alebo etnickej skupine, zdravotného postihnutia, veku, sexuálnej orientácie, manželského stavu a rodinného stavu, farby pleti, jazyka, politického alebo iného zmýšľania, národného alebo sociálneho pôvodu, majetku, rodu alebo iného postavenia.

### 5.2. Hodnotenie súťaže

5.2.1. Na všetkých stupňoch súťaže prebieha hodnotenie zaradením všetkých súťažiacich **do zlatého, strieborného a bronzového pásma**, prípadne **mimo nich**.

5.2.2. Na regionálnej a krajskej úrovni sa udeľuje **jeden priamy postup** do vyššieho kola bez ohľadu na kategórie[[5]](#footnote-5).

5.2.3. Na celoštátnej úrovni sa udeľuje spravidla jeden **titul absolútneho víťaza** v kategórii detské spevácke zbory a spravidla jeden v kategórii mládežnícke spevácke zbory.

5.2.4. V odôvodnených prípadoch môže porota udeliť **špeciálne ceny**, napríklad cenu za interpretáciu diela slovenského skladateľa.

5.2.5. Na **regionálnej a** **krajskej** úrovni spracúva a odovzdáva organizátorom výsledky súťaže vo forme **hodnotiacej správy**, ktorá obsahuje odbornú analýzu a zdôvodnenie rozhodnutia poroty, **predseda poroty**. Na **celoštátnej** úrovni to vykonáva **každý člen** odbornej poroty.Hodnotiaca správa jeprílohou k propozíciám.

### 5.3. Kritériá hodnotenia

5.3.1. **Intonácia a rytmus,**

5.3.2. **výber repertoáru – dramaturgia súťažného vystúpenia, zaujímavosť, inšpiratívnosť,**

5.3.3. **hlasová kultúra – spevácka technika,**

5.3.4. **výrazová kvalita interpretácie – práca s výrazovými prostriedkami,**

5.3.5. **celková umelecká úroveň.**

### 5.4. Bodovanie

5.4.1. Členovia poroty udeľujú za každé kritérium **maximálne 20 bodov.**

5.4.2. Teleso môže získať **maximálne 100 bodov9:**

5.4.2.1. 100 – 90,1 = zlaté pásmo,

5.4.2.2. do 90 = strieborné pásmo, 5.4.2.3. do 70 = bronzové pásmo,

5.4.2.4. do 50 = za účasť.

### 5.5. Ocenenia

5.5.1. Ceny a diplomy.

5.5.2. Absolútni víťazi budú mať možnosť odprezentovať sa na **Multižánrovom festivale tvorivosti TVOR•BA** v Bratislave-Starom Meste.

1. **KONTAKT**

6.1. V prípade nejasností kontaktujte odborného pracovníka Národného osvetového centra pre hudbu a spev:

**Mgr. art. Michal Stahl**

Národné osvetové centrum

Námestie SNP č. 12 812 34 Bratislava michal.stahl@nocka.sk

+421 2 204 71 209; +421 905 483 836

**Prešovský kraj kontaktná osoba:**

Slavomíra Zengevaldová

Sídlisko 1.mája 74

093 01 Vranov nad Topľou

zengevaldova@hzos.sk

+421 915 942 235

## 7. ZÁVEREČNÉ USTANOVENIA

7.1. Propozície nadobúdajú účinnosť odo dňa ich podpísania generálnym riaditeľom Národného osvetového centra.

7.2. Prípadné zmeny, doplnenia a spresnenia propozícií vydáva Národné osvetové centrum.

7.3. Súťaž nie je realizovaná za účelom dosiahnuť zisk.

7.4. V dôsledku nesplnenia akýchkoľvek podmienok uvedených v týchto propozíciách nemusí byť súťažný kolektív prijatý do súťaže, alebo môže byť zo súťaže vyradený.

7.5. Súťažiaci prihlásením do súťaže vyhlasujú, že berú na vedomie, že vyhlasovateľ súťaže:

7.5.1. vyhotovením a/alebo použitím fotodokumentácie a/alebo video-aekdokumentácie s ich podobizňou nijakým spôsobom nezasahuje do práv súťažiacich na ochranu osobnosti, ustanovených § 11 zákona č. 40/1964 Zb. Občianskeho zákonníka (ďalej OZ),

7.5.2. obrazové snímky podobizní súťažiacich budú vyhotovené a sú ako súčasť fotodokumentácie a/alebo video-dokumentácie podľa predchádzajúceho bodu použité primeraným spôsobom len a výslovne na umelecké účely a/alebo tlačové spravodajstvo a z uvedeného dôvodu, v súlade s § 12 ods. 3 OZ, súhlas dotknutých súťažiacich nie je potrebný,

7.5.3. použitie obrazových snímok podobizní súťažiaceho podľa predchádzajúceho bodu nie je v rozpore s jeho oprávnenými záujmami. V prípade, ak je to možné, súťažiaci sú k dispozícii vyhlasovateľovi počas celoštátneho kola na sprievodné prezentačné a spoločenské aktivity v mieste konania súťaže i v blízkom okolí.

7.6. Súťažiaci vo veku do 18 rokov sú povinní prísť na súťaž v sprievode dospelej osoby (dirigenta, pedagóga, vedúceho súboru, rodiča alebo inej dospelej osoby), ktorá chráni ich bezpečnosť a rieši ich problémy organizačného či sociálneho charakteru.

7.7. Súťažiaci prihlásením do súťaže vyhlasujú, že ich súťažný umelecký výkon, prípadne autorské dielo použité v rámci súťažného umeleckého výkonu nezasahuje do práv a právom chránených záujmov tretích osôb a majú vysporiadané všetky práva viažuce sa k súťažnému umeleckému výkonu a/alebo v rámci neho použitému autorskému dielu.

7.8. Súťažiaci prihlásením do súťaže udeľuje Národnému osvetovému centru a organizátorom jednotlivých kôl súťaže bezodplatný súhlas na použitie svojho umeleckého výkonu v zmysle § 97 ods. 3 Autorského zákona, a to najmä na vyhotovenie originálu i rozmnoženiny záznamu umeleckého výkonu, verejný prenos umeleckého výkonu a sprístupňovanie záznamu umeleckého výkonu verejnosti, za účelom šírenia osvetovej činnosti v pôsobnosti organizátorov jednotlivých kôl súťaže a Národného osvetového centra.

7.9. Osobné údaje súťažiaceho budú vyhlasovateľom spracúvané v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“). Súťažiaci prehlasuje, že mu boli poskytnuté všetky relevantné informácie o spracúvaní jeho osobných údajov, ktoré sú dostupné na webovom sídle objednávateľ[a www.nocka.sk](http://www.nocka.sk/) alebo v Národnom osvetovom centre.

### 7.10. Prílohy k propozíciám

7.10.1. Príloha č. 1 – **Hodnotiaca správa pre porotcov** (vypĺňa predseda poroty na nižších stupňoch súťaže a všetci členovia poroty na celoštátnej úrovni).

7.10.2. Príloha č. 2 – **Zoznam** **odporúčaných porotcov.**

Bratislava 13. 10. 2023

 ................................................

 **Mgr. Erik Kriššák,**  generálny riaditeľ

1. V prípade, ak sa v danom regióne/kraji neuskutočňuje regionálne kolo, základným stupňom súťaže je krajské kolo. [↑](#footnote-ref-1)
2. V prípade spojenia kôl viacerých súťaží, sa myslí celkový počet súťažných vystúpení na podujatí. [↑](#footnote-ref-2)
3. Prihlásených účastníkov je po zrušení kola potrebné presmerovať na kolo vo vedľajšom regióne/kraji. 6 Organizátor krajskej prehliadky spĺňa tiež všetko uvedené v bode 4.1. [↑](#footnote-ref-3)
4. Porotca mohol byť niekedy v minulosti pedagógom alebo lektorom „súťažiaceho“ zbormajstra. [↑](#footnote-ref-4)
5. Porota môže v prípade vynikajúcich výkonov odporučiť na postup ešte dve súťažné telesá. Organizátor vyššieho kola súťaže, v prípade celoštátneho kola programová rada, rozhodne, či je možné návrhy prijať 9 Body sa rátajú ako priemer hodnotenia všetkých porotcov. [↑](#footnote-ref-5)